2bab2e5649cb11cbb373477e91a78ce3
Ποιες είναι οι τιμές για διακόσμηση και αρχιτεκτονική χώρου;
douleutaras.gr
2021.04




Ενδεικτικό κόστος από 131 αντίστοιχες εργασίες:



60€ - 650€





Διακόσμηση επαγγελματικού χώρου έως 100 τ.μ. από


280€




Διακόσμηση σπιτιού άνω των 50 τ.μ. από


50€




Διακόσμηση σπιτιού έως 50 τ.μ. από


60€




c23b9b41fc10b4460688882ed99ef5d2
Ποια σημεία μπορείς να εκμεταλλευτείς για μία εντυπωσιακή Διακόσμηση Κουζίνας;
------------------------------------------------------------------------------


douleutaras.gr
2021.04

Η κουζίνα είναι πιθανώς το πιο γεμάτο μέρος του σπιτιού και εκείνο που χρησιμοποιούμε πιο συχνά! Συνεπώς αξίζει να αφιερώσεις λίγο από το χρόνο σου στη διακόσμησή της, ώστε να αποκτήσεις μία κουζίνα που εκτός από λειτουργική, θα σε αντιπροσωπεύει και θα θέλεις να περνάς χρόνο.


Παρακάτω σου παρουσιάζουμε μερικές βασικές διακοσμητικές ιδέες για να εμπνευστείς και να σκεφτείς ποιες αλλαγές απαιτούνται στο χώρο σου και ποιες δεν είναι τόσο απαραίτητες, για να πετύχεις μια οικονομική διακόσμηση κουζίνας.


### **1. Πλακάκια κουζίνας**


Μία οικονομική και δημιουργική επιλογή είναι να ανανεώσεις τα πλακάκια του χώρου σου. Δε χρειάζεται να ξηλωθούν! Στην αγορά υπάρχουν ειδικά οικονομικά χρώματα για πλακάκια, αλλά και αυτοκόλλητα ειδικά για πλακίδια που ανανεώνουν πλήρως το χώρο και αλλάζουν τελείως το στυλ τους.


### **2. Παράθυρο**


Εφόσον η κουζίνα σου διαθέτει παράθυρο χωρίς θέα, μπορείς να προμηθευτείς ειδικά αυτοκόλλητα που αφήνουν το φυσικό φως να περνάει από αυτό, ενώ παράλληλα με το σχέδιό τους προσδίδουν μία χαρούμενη ατμόσφαιρα στο χώρο.


### **3. Το βάψιμο των τοίχων**


Κατά τον σχεδιασμό των ενεργειών για τη διακόσμηση κουζίνας, θα πρέπει να σκεφτείς αν θα ανανεώσεις ή όχι το χρώμα στους τοίχους της κουζίνας σου. Με μικρές χρωματιστές πινελιές μπορείς να δώσεις άλλη ατμόσφαιρα στο χώρο σου. Στα χρώματα για κουζίνα, προτίμησε το κίτρινο, το μπλε και το πράσινο. Μία τολμηρή, αλλά εντυπωσιακή επιλογή για χρώμα κουζίνας, είναι επίσης και οι αποχρώσεις του κόκκινου.


### **4. Ντουλάπια κουζίνας**


Μπορείς πολύ εύκολα να βάψεις τα ντουλάπια της κουζίνας σου, ώστε να δώσεις μία νέα πνοή στο συγκεκριμένο  δωμάτιο. Μία μοντέρνα συμβουλή στη διακόσμηση κουζίνας είναι το βάψιμο των πάνω ντουλαπιών σε διαφορετικό χρώμα από των κάτω. Μιας και τα ντουλάπια καλύπτουν τη μεγαλύτερη έκταση της κουζίνας σου, αυτή και μόνο η αλλαγή στο χρώμα των ντουλαπιών κουζίνας, θα ανανεώσει τελείως την ατμόσφαιρά τους.


*Συμβουλή: Βάφοντας τα πάνω ντουλάπια λευκά η κουζίνα φαίνεται μεγαλύτερη.*


### **5. Αντικατάσταση ραφιών**


Μία λύση που θα μεταμορφώσει την κουζίνα σου είναι να τοποθετήσεις στην πάνω σειρά της ράφια, αντί για ντουλάπια. Ο χώρος απευθείας θα ανοίξει και μπορείς να χρησιμοποιήσεις τα ίδια τα σκεύη σου, ως διακοσμητικά τοίχου κουζίνας.


### **6. Διακόσμηση κουζίνας με πάσο**


Πολλές κουζίνες τα τελευταία χρόνια είναι ενωμένες με το χώρο της τραπεζαρίας ή του σαλονιού. Το πάσο βοηθάει να οριοθετηθεί ένας ενιαίος χώρος, βοηθάει πολύ στο διαχωρισμό της κουζίνας με το σαλόνι και συμβάλλει σημαντικά ακόμα και στη διακόσμηση μικρής κουζίνας.


Προσθέτοντας ένα πάσο στην κουζίνα σου, αποκτάς έναν επιπλέον εργασιακό και αποθηκευτικό χώρο και αναπροσαρμόζεις τη δομή της, αλλάζοντας ριζικά το ύφος της, ακόμα και αν η επιλογή αυτή αφορά ρετρό διακόσμηση κουζίνας. Επίσης, δημιουργώντας ένα πάσο σε διαφορετικό στυλ από αυτό της κουζίνας σου, προσθέτεις μία διαφορετική οπτική στο χώρο.


### **7. Αντικατάσταση κουρτίνας**


Προτίμησε να ανανεώσεις τη διακόσμηση της κουζίνας σου με ελαφριά υφάσματα σε ανοιχτές αποχρώσεις (λευκό, μπεζ, ανοιχτό κίτρινο), καθώς έτσι “ζωντανεύεις” το χώρο και το φωτίζεις στη στιγμή!


### **8. Χαλί**


Τοποθετώντας ένα χαλάκι στην κουζίνα σου προσθέτεις χρώμα και την κάνεις πιο ζεστή. Επίλεξε ένα χαλάκι που δε λερώνει εύκολα ή είναι αδιάβροχο. Μπορείς να προτιμήσεις ένα μικρό χαλάκι με λίγα σχέδια για μικρές κουζίνες.


### **9. Φυτά και γλαστράκια**


Προτίμησε γλαστράκια σε μοναδικά σχέδια και χρώματα ή φτιάξε τα δικά σου από παλιά σκεύη και μπουκάλια. Φύτεψε στα γλαστράκια σου αρωματικά φυτά και βότανα και τοποθέτησέ τα σε διάφορα μέρη της κουζίνας ή σε ραφάκια. Τα βότανα μπορούν να χρησιμοποιηθούν στη μαγειρική σου, ενώ δίνουν μία αναζωογονητική ατμόσφαιρα στο χώρο και τον αρωματίζουν με μοναδικό τρόπο.


